Bendera Liberia

Bendera Liberia terdiri daripada sebidang 11 jalur merah dan putih bersilang dengan kanton bendera biru dengan bintang putih di dalamnya. Ia menyerupai Bendera Amerika Syarikat atas perkaitan penubuhan negara Liberia oleh sebilangan orang yang telah merdeka daripada perhambaan di Amerika Syarikat. Ia dirasmikan pada 24 Ogos 1847.

Perlambangan 
Merah melambangkan keberanian dan putih pula kecemerlangan nurani (moral excellence). 11 jalur melambangkan 11 orang yang menandatangani Perisytiharan Kemerdekaan Liberia selain setiausahanya Jacob W. Prout:

 Samuel Benedict
 Hilary Teage
 Elijah Johnson
 John Naustehlau Lewis
 Beverly R. Wilson
 John B. Gripon
 John Day
 Amos Herring
 Anthony William Gardiner
 Ephriam Titler
 Richard E. Murray 

Biru melambangkan benua Afrika manakala bintang putih melambangkan republik merdeka pertama terdiri dalam benua tersebut.

Kegunaan 
Bendera ini sering dipakai kapal dagang menandakan tempat pendaftaran di mana peraturan perkapalan boleh ditentukan berdasarkan undang-undang negara didaftarkan. Ia merupakan antara bendera paling kerap digunapakai selain bendera Panama sebanyak 1,700 buah kapal dagang milikan asing, ia turut menyumbang kepada pendapatan negara tersebut.

Rujukan 

Liberia
Liberia